അത്താണി (ആലുവ)

കേരളത്തിലെ എറണാകുളം ജില്ലയിലെ പാറക്കടവ് ബ്ലോക്കിൽ. നെടുമ്പാശ്ശേരി ഗ്രാമപഞ്ചായത്ത് പരിധിയിലുള്ള ഒരു ഗ്രാമമാണ് അത്താണി. എറണാകുളം ജില്ലയിൽ അങ്കമാലിക്കും ആലുവയ്ക്കും ഇടയിലാണ് അത്താണി സ്ഥിതിചെയ്യുന്നത്. അത്താണി ടൗൺ എന്ന പേരിൽ ഒരു വാർഡും നെടുമ്പാശ്ശേരി പഞ്ചായത്തിലുണ്ട്.എൻ.എച്ച്. 544-ൽ (പഴയ എൻ.എച്ച്. 47) അത്താണി ജംഗ്ഷൻ എന്ന പേരിൽ ഒരു മുക്കവലയുണ്ട്. പറവൂർ അത്താണി റോഡ് ഇവിടെ വന്നു ചേരുന്നു. 

കേരള അഗ്രോ മെഷിനറി കോർപ്പറേഷൻ ലിമിറ്റഡ് അത്താണിയിലാണ് പ്രവർത്തിക്കുന്നത്. കേരള ആയുർവേദ ലിമിറ്റഡിന് അവിടെ ഒരു ഓഫീസ്, ഫാക്ടറി, ഔഷധസസ്യത്തോട്ടം എന്നിവയുണ്ട്. കേരള ജുഡീഷ്യൽ അക്കാദമി 2016 മുതൽ അത്താണിയിൽ പ്രവർത്തിക്കുന്നു. 

 ഭൂമിശാസ്ത്രം 
ദേശീയ പാത 544 ന് സമീപത്താണ് ഈ ഗ്രാമം സ്ഥിതി ചെയ്യുന്നത്. കൊച്ചി അന്താരാഷ്ട്ര വിമാനത്താവളത്തിലേയ്ക്കുള്ള പാത ഇവിടെ നിന്നാണ് ആരംഭിക്കുന്നത്. അങ്കമാലിയിൽ നിന്ന് 6 കിലോമീറ്ററും, കൊച്ചി അന്താരാഷ്ട്ര വിമാനത്താവളത്തിൽ നിന്ന് 5 കിലോമീറ്ററും, ആലുവ പട്ടണത്തിൽ നിന്ന് 8.2 കിലോമീറ്ററും, ചെങ്ങമനാട് നിന്ന് 2.1 കിലോമീറ്ററും അകലെയാണ് അത്താണി ഗ്രാമം സ്ഥിതി ചെയ്യുന്നത്.

 അടുത്തുള്ള പ്രദേശങ്ങൾ 

 ചെങ്ങമനാട്
 കപ്രശ്ശേരി
 കാരക്കാട്ടുകുന്ന്
 മേക്കാട്
 നെടുമ്പാശ്ശേരി
 നെടുവണ്ണൂർ
 ചെറിയ വാപ്പലശ്ശേരി
 പരമ്പായം
 കോട്ടായി

പൊതു സ്ഥാപനങ്ങൾ
അത്താണിയിലെ പ്രധാന പൊതു-സ്വകാര്യ സ്ഥാപനങ്ങൾ താഴെക്കൊടുത്തിരിക്കുന്നു.
 കാംകോ, കേരള അഗ്രോ മെഷീനറി കോർപ്പറേഷന്റെ ഒരു യൂണിറ്റും കോർപ്പറേറ്റ് ഹെഡ് ഓഫീസും അത്താണിയിൽ പ്രവർത്തിക്കുന്നുണ്ട്. 
 പ്രാഥമിക ആരോഗ്യ കേന്ദ്രം
 സെന്റ് ഫ്രാൻസിസ് അസ്സീസി  സ്കൂൾ
വി.എം.ജി. ഹാൾ

 മതസ്ഥാപനങ്ങൾ 

 വീരഹനുമാൻ കോവിൽ
 നെടുമ്പാശ്ശേരി ശ്രീ ദുർഗാദേവി ക്ഷേത്രം
 മുകുന്ദപുരം ശ്രീ മഹാ വിഷ്ണു ക്ഷേത്രം
 സെന്റ് ആന്റണീസ് ലാറ്റിൻ കത്തോലിക്കാ പള്ളി
 സെന്റ് ഫ്രാൻസിസ് അസീസി പള്ളി
 സെന്റ് ജോർജ് യാക്കോബൈറ്റ് സിറിയൻ പള്ളി
 സെന്റ് മേരീസ് ചാപ്പൽ
 പെന്തക്കോസ്റ്റൽ മിഷൻ പള്ളി
 ഹോളി ഫാമിലി കോൺവെന്റ് ഡോട്ടേഴ്‌സ് ഓഫ് നസറേത്ത്

അവലംബം

Category:എറണാകുളം ജില്ലയിലെ ഗ്രാമങ്ങൾ